Bok se nuwe album skiet op na nr. 1-posisie in Top-20Bok van Blerk. (Foto: Francois Olivier) Bok van Blerk se nuwe album Hoor ons! is in Augustus vanjaar bekendgestel en dit het reeds sy plek in die nr. 1-posisie ingeneem met die liedjie “Was”. Bok het vroeër aan Maroela Media vertel dat dié album, en veral die liedjie “Was”, oor hoop en nuwe lewe gaan. “Was” vertel die roerende boodskap van ’n man wie se huis heeltemal in ’n brand verwoes word en hoe hy ondanks die verwoesting nuwe hoop vind. Robbie Wessels se “Legendes” klim die week met twee plekke. Baie van die liedjies met ŉ rugby-tema het die afgelope paar weke goed gedoen te danke aan die Wêreldbeker-rugbytoernooi in Japan. In vandeesweek se Maroela Media Afrikaanse Top-20 is daar agt snitte wat styg en 12 wat daal.